महंगाई पर प्रधानमंत्री ने बुलाई उच्च स्तरीय बैठक  
बैठक में कृषि मंत्री शरद पवार, वित्त मंत्री प्रणब मुखर्जी और योजना आयोग के उपाध्यक्ष मोंटेक सिंह आहलूवालिया शामिल होंगे।
मंहगाई दर 18 फीसदी के उपर बनी हुई है। ऐसे में  प्रधानमंत्री मनमोहन सिंह ने मंगलवार को एक हाई लेवल मीटिंग बुलाई है।  महंगाई से निपटने की सरकार की रणनीति तय करने के लिए बुलाई गई बैठक में  कृषि मंत्री शरद पवार, वित्त मंत्री प्रणब मुखर्जी और योजना आयोग के उपाध्यक्ष मोंटेक सिंह अहलूवालिया शामिल होंगे।  कृषि मंत्री शरद पवार ने उम्मीद जताई है कि प्याज़ की कीमतें जल्द गिरेंगी, क्योंकि गुजरात मध्य प्रदेश और महाराष्ट्र के कुछ इलाकों से प्याज़ की नई फसल बाज़ार में आनी शुरू हो गई है, पर अपनी जवाबदेही से पल्ला छुड़ाते पवार ने यह भी कह डाला कि सब्ज़ियों की बढ़ती कीमतों पर सरकार का कोई नियंत्रण नहीं है।